หุ้นสหรัฐปิดกรอบแคบ
ตลาดหุ้นสหรัฐแกว่งตัวเบาบางในกรอบแคบ เนื่องจากไม่มีปัจจัยใหม่กระตุ้นตลาด น้ำมัน-ทองคำปิดเพิ่ม เล็กน้อย
22 ก.ย. 2555

ตลาดหุ้นสหรัฐแกว่งตัวเบาบางในกรอบแคบ เนื่องจากไม่มีปัจจัยใหม่กระตุ้นตลาด น้ำมัน-ทองคำปิดเพิ่ม เล็กน้อย
แม้จะเป็นวันแรกของการจำหน่ายไอโฟน 5 สมาร์ทโฟนรุ่นล่าสุดของแอปเปิล ก็ไม่ทำให้ดัชนีเพิ่มขึ้นมากนัก แต่ก็ช่วยฉุดหุ้นในกลุ่มเทคโนโลยีให้มีแรงซื้อเข้ามาเล็กน้อยเท่านั้น 
ด้านราคาน้ำมันดิบตลาดไนเม็กซ์ เพิ่มขึ้น 47 เซนต์ไปปิดที่ระดับ 92.89 ดอลลาร์สหรัฐต่อบาร์เรล ทำให้หลังปิดตลาด ดัชนีหุ้นดาวโจนส์ปิดที่ระดับ 13,579.47 จุด ลดลง 17.46 จุด แนสแดคปิดที่ระดับ 3,179.96 จุด เพิ่มขึ้น 4 จุด และเอสแอนด์พีปิดที่ระดับ 1,460.15 จุด ลดลง 0.11 จุด
ขณะที่ ราคาทองคำ ยังคงเดินหน้าในแดนบวก และช่วงหนึ่งของการซื้อขายขยับขึ้นไปแตะระดับสูงสุดในรอบ 6 เดือนครึ่ง หลังนักลงทุนคาดหมายว่ามาตรการกระตุ้นเศรษฐกิจของธนาคารกลางสหรัฐฯที่ประกาศเมื่อปลายสัปดาห์ที่แล้ว จะช่วยส่งเสริมการเติบโต
ทองคำตลาดโคเมกซ์ของสหรัฐฯ งวดส่งมอบเดือนธันวาคม เพิ่มขึ้น 7.80 ดอลลาร์(ราว 0.44 เปอร์เซ็นต์) ปิดที่ 1,778.00 ดอลลาร์ต่อออนซ์